**ОБЩИНСКА ИЗБИРАТЕЛНА КОМИСИЯ СУНГУРЛАРЕ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

РЕШЕНИЕ № 171-МИ

Сунгурларе, 05 ноември 2019 г.

ОТНОСНО: Заличаване на обявен за избран общински съветник от списъка с избраните общински съветници и oбявяване за избран за общински съветник на следващия в листата кандидат

В Общинска избирателна комисия – Сунгурларе е постъпило заявление с вх. № 194/05.11.2019 г. от Георги Стефанов Кенов, с което същият заявява, че се отказва от мандата си на общински съветник, получен след изборите за местни органи на управление от 27.10.2019 г., тъй като е избран за кмет на Община Сунгурларе на балотажа, проведен на 03.11.2019 г

ОИК– Сунгурларе съобрази, че със свое Решение № 147-МИ от 28.10.2019 г. е обявила Георги Стефанов Кенов за избран за общински съветник от кандидатската листа на ПП „ГЕРБ“. Предвид изричния отказ на лицето да встъпи в правомощията на общински съветник, следва да бъде обявен за избран следващият кандидат от листата на ПП „ГЕРБ“, а именно: Ферди Байрамали Хюлми.

            Общинската избирателна комисия – Сунгурларе, като взе предвид получените на местните избори за общински съветници, проведени на 27.10.2019 г. в община Сунгурларе, действителни гласове за кандидатската листа на ПП „ГЕРБ“, както и получените от кандидатите преференции, отразени в протокола на Общинска избирателна комисия Сунгурларе за избор на общински съветници от 28.10.2019 г.,  и в обобщената справка за гласуване с отчетените преференции, изготвена от Информационно обслужване АД, на основание чл. 87, ал. 1, чл. 454, ал. 1 и ал. 3 и чл. 453, ал. 5 от Изборния кодекс, и по реда на чл. 85, ал. 4 и 6 от Изборния кодекс,

**Р Е Ш И:**

1. Заличава Георги Стефанов Кенов с ЕГН…………… от списъка на обявените с Решение № 147-МИ от 28.10.2019 г. на Общинска избирателна комисия – Сунгурларе за избрани общински съветници.
2. Обявява за избран за общински съветник следващия в кандидатската листа за общински съветници на ПП „ГЕРБ“ кандидат Ферди Байрамали Хюлми, с ЕГН……………….;

Решението може да бъде оспорено пред Административен съд – Бургас в 7-дневен срок от обявяването му по реда на чл. 459 от Изборния кодекс.

Председател: ………………………......

/ Димитър Катъров /

Секретар: ………………………......

/ Екатерина Пахова /